214 glade barn -  REKORD IGJEN

Peter Pan Barneidrett, allidretten i Lambertseter Idrettsforening avsluttet den 9. sesongen med det tradisjonsrike barneløpet på Lambertseter Stadion, lørdag 1.juni.

Det ble rigget til i øs pøsende regn men innen start skinte solen og det yret av barn på stadion. 

Det var flere nye ting i år:

· Bananen Stein gjorde susen med en felles oppvarming og tøying. Barna ble forberedt på en lang løpetur.

· Før start kunne arrangøren konstatere nok en gang deltagerrekord. 214 glade barn.

Først startet 4-7 åringene. Når de nærmet seg utgangen av stadion ble 8-11 åringene 
satt i gang og til slutt 12-15 åringene noen minutter etter.  Ja, vi har utvidet til og med 
15 år. Av de 7 som sto på start var 6 av dem fra fotball laget G00 til Lambertseter. 
«Løpetrening lørdag morgen. Kjempebra gutter»

En etter en kom de i mål. Noen synes det var slitsomt og hadde ikke så mye å gi på de siste meterne. Andre hadde fortsatt litt og la inn det siste på oppløpssiden.
Etter løpet fikk alle deltagere boller og saft.  Med så mange startende barn kan man ikke rope en og en opp på pallen. Det tar for lang tid så man laget en lang rekke hvor barna gikk en og en over pallen, mottok medalje og diplom på sin vei. Det gjorde at ventetiden ikke ble så alt for lang for de fleste.
Jeg vil rette en takk til; alle foreldre på allidretten som bidro til at denne dagen ble gjennomført så smertefritt. Takk til Gutt 2000 foreldre som bidro, STOR takk til Rema 1000 på Karlsrud som sponset med alt til kiosksalget og takk til Kiwi Karlsrud som sponset med bananer som ble delt ut. Ikke minst en takk til bananen Stein som løp rundt og varmet opp barna før start.
Med ønske om en riktig GOD SOMMER til alle. Sees neste år.
Laget av Hilde Kronstrand Kvalvåg, Peter Pan Barneidrett, Allidretten i LIF

